Paġna Skont l-Artikolu 32 tar-Regolament dwar is-sajd IUU, il-Kummissjoni għandha tinnotifika lill-pajjiżi terzi bil-possibbiltà li jiġu identifikati bħala pajjiżi li ma jikkooperawx. It-tali notifika hija waħda preliminari u tissejjes fuq il-kriterji stabbiliti fl-Artikolu 31 tar-Regolament dwar is-sajd IUU. Il-Kummissjoni għandha tieħu d-démarches kollha stipulati fl-Artikolu 32 fir-rigward ta' dawk il-pajjiżi. B'mod partikulari, fin-notifika l-Kummissjoni għandha tinkludi l-informazzjoni dwar il-fatti u l-kunsiderazzjonijiet essenzjali li fuqhom tissejjes din l-identifikazzjoni u tagħti l-opportunità lil dawk il-pajjiżi jwieġbu u jipprovdu provi li jirribattu l-identifikazzjoni jew, fejn ikun xieraq, pjan ta' azzjoni biex itejbu u jirranġaw is-sitwazzjoni. Il-Kummissjoni għandha tagħti biżżejjed żmien lill-pajjiżi terzi kkonċernati biex iwieġbu n-notifika u tagħtihom perjodu raġonevoli taż-żmien biex jirrimedjaw is-sitwazzjoni. Fl-1 ta' Ottubru 2015, il-Kummissjoni Ewropea nnotifikat lit-Tajwan bil-possibbiltà li jiġi identifikat bħala pajjiż terz li ma jikkooperax fil-ġlieda kontra s-sajd illegali, mhux irrappurtat u mhux irregolat (minn hawn 'il quddiem imsejjaħ "is-sajd IUU"). Il-Kummissjoni saħqet li, sabiex ma jiġix identifikat bħala pajjiż li ma jikkooperax fil-ġlieda kontra s-sajd IUU, it-Tajwan kien mistieden jikkoopera mal-Kummissjoni abbażi ta' proposta ta' pjan ta' azzjoni biex jitranġaw in-nuqqasijiet identifikati. Il-Kummissjoni bdiet proċess ta' djalogu mat-Tajwan. Dan il-pajjiż ippreżenta kummenti orali u bil-miktub li l-Kummissjoni eżaminat u qieset. Il-Kummissjoni kompliet tfittex u tivverifika l-informazzjoni kollha li qieset li kienet meħtieġa. Il-Kummissjoni tikkonkludi li t-Tajwan daħħal il-miżuri meħtieġa biex jieqfu u jiġu evitati l-attivitajiet tas-sajd IUU li kienu wasslu għan-notifika dwar il-possibbiltà li dan il-pajjiż jiġi identifikat bħala pajjiż terz li ma jikkooperax fil-ġlieda kontra s-sajd IUU. F'dawn iċ-ċirkustanzi u wara li eżaminat il-kunsiderazzjonijiet imsemmijin hawn fuq, il-Kummissjoni b'dan qed ittemm id-démarches li kienet bdiet fil-konfront tat-Tajwan skont id-dispożizzjonijiet tal-Artikolu 32 tar-Regolament dwar is-sajd IUU f'dak li għandu x'jaqsam mal-qadi ta' dmirijietu skont il-liġi internazzjonali bħala Stat tal-bandiera, tal-port, kostali jew tas-suq, u mal-azzjonijiet tiegħu biex jipprevjeni, jiskoraġġixxi u jelimina s-sajd IUU. Il-Kummissjoni għarrfet b'mod uffiċjali lill-awtoritajiet kompetenti rilevanti b'dan. It-terminazzjoni tad-démarches imsemmija hawn fuq ma tipprekludix lill-Kummissjoni jew lill-Kunsill milli jieħdu passi sussegwenti fil-ġejjieni, f'każ li l-elementi fattwali juru li l-pajjiż ma jkunx qed jaqdi dmirijietu skont il-liġi internazzjonali u b'hekk ma jkunx qed jieħu azzjoni biex jipprevjeni, jiskoraġġixxi u jelimina s-sajd IUU. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Ir-Rumanija bagħtet applikazzjoni għall-emenda fl-ispeċifikazzjoni tal-isem "Dealurile Sătmarului" skont l-Artikolu 105 tar-Regolament (UE) Nru 1308/2013. Il-Kummissjoni eżaminat l-applikazzjoni u kkonkludiet li l-kundizzjonijiet stabbiliti fl-Artikoli 93 sa 96, fl-Artikolu 97(1) u fl-Artikoli 100, 101 u 102 tar-Regolament (UE) Nru 1308/2013 ġew issodisfati. IDDEĊIDIET KIF ĠEJ: L-applikazzjoni għall-emenda fl-ispeċifikazzjoni tal-isem "Dealurile Sătmarului" (IĠP), skont l-Artikolu 105 tar-Regolament (UE) Nru 1308/2013, tinsab fl-Anness ta' din id-Deċiżjoni. Magħmul fi Brussell, il-25 ta' Ġunju 2019. L-Artikolu 105 tar-Regolament (UE) Nru 1308/2013 – Emenda mhux minuri. L-assoċjazzjoni tal-Produtturi tal-Inbid tal-vinji tradizzjonali ta' Satu Mare ressqet applikazzjoni biex timmodifika l-Ispeċifikazzjoni għad-"Dealurile Sătmarului" IĠP, biex tiġi estiża ż-żona tal-produzzjoni għal lokalitajiet li għandhom il-karatteristiċi speċifiċi taż-żona ta' Satu Mare. Dan ta' hawn fuq huwa sostnut b'informazzjoni rigward l-inbejjed mir-reġjun tal-vitikultura ta' Dealurile Sătmarului, b'mod aktar speċifiku minn Rătești, li ilhom ħafna jiġu prodotti u li huma magħrufa bl-isem "Dealurile Răteștilor" jew "Vinul de Halmeu". Fatturi rigward ir-riżalt u speċifiċi għall-klima tal-għoljiet ta' Satu Mare, bħal Ardud, Beltiug, Hurez, Hodod, Tășnad, eċċ., li għandhom għoljiet aktar weqfin b'titriġ li jtaffi l-inklinazzjonijiet tagħhom, b'ħamriji Pleistocene ta' tafal aħmar, u għoljiet li jħarsu lejn it-Tramuntana b'inklinazzjonijiet aktar ġentili miksija b'ħamriji aktar podżoliċi, b'influwenzi Mediterranji, jiddeterminaw l-iżvilupp u l-produzzjoni ta' nbejjed b'karatteristiċi simili għal dawk miksuba f'lokalitajiet oħra li jiffurmaw iż-żona tad-"Dealurile Sătmarului" IĠP. L-inbejjed għandhom aromi tal-fjuri jew tal-frott (il-frott tal-bosk tal-Pinot noir, tal-Merlot, tal-Burgund mare), kif ukoll aromi ta' bżar jew ħaxix b'noti primarji pjaċevoli (Fetească albă, Furmint). It-togħmiet huma tipiċi tal-varjetà: dawn huma nbejjed mimlija, b'palat qawwi, tanniċi, bellusin u b'astrinġenza moderata. L-inbejjed bojod għandhom freskezza distinta minħabba l-aċidità tal-ħamrija. Iż-żona demarkata tal-IĠP "Dealurile Sătmarului" hija emendata biex tiġi estiża għal-lokalitajiet li ġejjin fil-kontea ta' Satu Mare: Beltiug (il-villaġġi ta' Beltiug, Rătești u Șandra) Ardud (il-villaġġi ta' Ardud, Ardud Vii u Gerăușa) Socond (il-villaġġi ta' Socond u Hodișa) Supur (il-villaġġi ta' Dobra, Hurezu Mare u Racova) Acâș (il-villaġġ ta' Unimăt) Bogdand (il-villaġġi ta' Bogdand, Babța, Ser u Corund) Hodod (il-villaġġi ta' Hodod, Nadișu Hododului, Lelei u Giurtelecu Hododului) ir-raħal ta' Tășnad, il-lokalità ta' Tășnad Pir (il-villaġġ ta' Pir) Săuca (il-villaġġ ta' Săuca) ir-raħal ta' Tășnad, bil-lokalità ta' Tășnad Sanislău (il-villaġġ ta' Sanislău) Bid-demarkazzjoni mill-ġdid taż-żona ġeografika tal-indikazzjoni ġeografika "Dealurile Sătmarului" biex tiġi estiża għal-lokalitajiet elenkati hawn fuq fit-territorju tal-kontea ta' Satu Mare, iż-żona tal-kultivazzjoni u tal-produzzjoni demarkata li minnha se jinkisbu l-inbejjed bl-indikazzjoni ġeografika se tinkludi dawn li ġejjin: Il-kontea ta' Satu Mare County, li tinkludi l-lokalitajiet li ġejjin: Halmeu (il-villaġġi ta' Halmeu u Halmeu-Vii) Târna Mare (il-villaġġ ta' Târna Mare) Beltiug (il-villaġġi ta' Beltiug, Rătești u Șandra) Ardud (il-villaġġi ta' Ardud, Ardud Vii u Gerăușa) Socond (il-villaġġi ta' Socond u Hodișa) Supur (il-villaġġi ta' Dobra, Hurezu Mare u Racova) Acâș (il-villaġġ ta' Unimăt) Bogdand (il-villaġġi ta' Bogdand, Babța, Ser u Corund) Hodod (il-villaġġi ta' Hodod, Nadișu Hododului, Lelei u Giurtelecu Hododului) Pir (il-villaġġ ta' Pir) Săuca (il-villaġġ ta' Săuca) ir-raħal ta' Tășnad, bil-lokalità ta' Tășnad ir-raħal ta' Carei, bil-lokalità ta' Carei il-komun ta' Sanislău - il-villaġġ ta' Sanislău. Il-kontea ta' Maramureș, li tinkludi l-lokalitajiet li ġejjin: ir-raħal ta' Seini (il-lokalità ta' Seini, il-villaġġi ta' Săbișa u Viile Apei) ir-raħal ta' Baia Mare (il-villaġġ ta' Săsar) Remetea Chioarului (il-villaġġ ta' Remetea Chioarului) Bicaz (il-villaġġi ta' Bicaz, Corni u Ciuta) Asuaju de Sus (il-villaġġ ta' Asuaju de Sus) Șomcuta Mare (il-villaġġi ta' Vălenii Șomcutei u Finteușu Mare). Matul il-perjodu tar-reġim Komunista fir-Rumanija, il-lokalitajiet ġew organizzati skont il-vinji u ċ-ċentri tal-vitikultura. Kien hemm ċentru tal-vitikultura magħruf sew li jismu Valea lui Mihai, li ġie estiż fiż-żewġ kontej ta' Satu Mare u Bihor. Valea lui Mihai fil-kontea ta' Satu Mare, indikat fl-Ispeċifikazzjoni mibgħuta għad-"Dealurile Crișanei" IĠP (ara l-Artikolu 118s tar-Regolament (KE) Nru 1234/2007), tneħħa għax kien l-isem ta' ċentru tal-vitikultura. Fid-dawl tad-delimitazzjoni preċiża u eżatta taż-żona, iċ-ċentri tal-vitikultura u l-vinji ma baqgħux rilevanti peress li d-delimitazzjoni ssir abbażi tal-lokalitajiet (bliet, irħula, villaġġi). Valea lui Mihai tneħħa mill-Ispeċifikazzjoni għad-"Dealurile Crișanei" bħala parti mill-kontea ta' Satu Mare, peress li huwa l-isem ta' ċentru tal-vitikultura, mhux ta' lokalità. IĠP - Indikazzjoni Ġeografika Protetta Il-varjetajiet tad-dwieli jistgħu jintużaw bħala varjetajiet ewlenin għall-produzzjoni tal-inbejjed, u b'varjetajiet oħra għat-taħlitiet; il-varjetà ewlenija għandha tammonta għal tal-inqas 50 % tal-prodott finali. L-inbejjed huma friski, b'aroma primarja tal-frott, togħma ta' fjuri. Għal taħlitiet li jistgħu jinkisbu mill-varjetajiet tal-inbid aħmar stabbiliti fl-Ispeċifikazzjoni, is-sehem tal-varjetà ewlenija għandu jkun tal-anqas 50 %. L-inbejjed għandhom kulur intens, isiru iktar bellusin iktar ma jimmaturaw, u għandhom palat qawwi u aromi ta' frott tal-bosk. Restrizzjoni rilevanti fuq il-produzzjoni tal-inbejjed: Mhi permessa l-ebda żieda ta' sukrożju fil-produzzjoni ta' nbejjed bl-IĠP "Dealurile Crișanei". Produzzjoni tal-għeneb - għall-varjetajiet Fetească regală, Iordană, Mustoasa de Maderat: 15 000 kilogramma ta' għeneb għal kull ettaru Produzzjoni tal-għeneb - għall-varjetajiet Fetească albă, Furmint, Riesling de Rhin, Riesling Italian: 12 500 kilogramma ta' għeneb għal kull ettaru Produzzjoni tal-għeneb - għall-varjetajiet ta' Merlot, Fetească neagră, Cadarcă, Burgund mare: 12 500 kilogramma ta' għeneb għal kull ettaru Produzzjoni tal-għeneb - għall-varjetajiet Muscat Ottonel, Pinot gris, Chardonnay, Sauvignon, Traminer roz: 10 000 kilogramma ta' għeneb għal kull ettaru Produzzjoni tal-għeneb - għall-varjetajiet Cabernet Sauvignon, Pinot noir, Syrah: 10 000 kilogramma ta' għeneb għal kull ettaru Ġroduzzjoni tal-inbid - inbejjed bojod: 95 ettolitru għal kull ettaru Produzzjoni tal-inbid - inbejjed ħomor, rożè: 85 ettolitru għal kull ettaru Il-kontea ta' Satu Mare, li tinkludi l-lokalitajiet li ġejjin: Halmeu (il-villaġġi ta' Halmeu u Halmeu-Vii) Târna Mare (il-villaġġ ta' Târna Mare) Beltiug (il-villaġġi ta' Beltiug, Rătești u Șandra) Ardud (il-villaġġi ta' Ardud, Ardud Vii u Gerăușa) Socond (il-villaġġi ta' Socond u Hodișa) Supur (il-villaġġi ta' Dobra, Hurezu Mare u Racova) Acâș (il-villaġġ ta' Unimăt) Bogdand (il-villaġġi ta' Bogdand, Babța, Ser u Corund) Hodod (il-villaġġi ta' Hodod, Nadișu Hododului, Lelei u Giurtelecu Hododului) Pir (il-villaġġ ta' Pir) Săuca (il-villaġġ ta' Săuca) ir-raħal ta' Tășnad, bil-lokalità ta' Tășnad ir-raħal ta' Carei, bil-lokalità ta' Carei il-komun ta' Sanislău - il-villaġġ ta' Sanislău. Il-kontea ta' Maramureș, li tinkludi l-lokalitajiet li ġejjin: ir-raħal ta' Seini (il-lokalità ta' Seini, il-villaġġi ta' Săbișa u Viile Apei) ir-raħal ta' Baia Mare (il-villaġġ ta' Săsar) Remetea Chioarului (il-villaġġ ta' Remetea Chioarului) Bicaz (il-villaġġi ta' Bicaz, Corni u Ciuta) Asuaju de Sus (il-villaġġ ta' Asuaju de Sus) Șomcuta Mare (il-villaġġi ta' Vălenii Șomcutei u Finteușu Mare). Il-karatteristika naturali speċifika hija ż-żona bl-għoljiet ta' Maramureș, li tikkawża ċertu tnaqqis fit-temperaturi u żieda fil-varjabbiltà tax-xita. Ix-xtiewi f'din iż-żona huma inqas ibsin, u ż-żoni ta' vitikultura jgawdu minn ammont kbir ta' xemx filwaqt li huma protetti mill-irjieħ u mill-kurrenti kesħin. Dan jiġi nnutat fuq għoljiet aktar xemxin b'temperaturi b'medja ta' aktar minn 10,0 °C (forsi anki ogħla f'Rătești) u li jilħqu 20,0 °C f'Lulju, u distribuzzjoni mill-ġdid skont l-orjentazzjoni tal-għolja, li jfisser li d-dielja tgawdi minn temperaturi ogħla. L-ammont medju pluriennali ta' xita fiż-żona huwa 650 sa 700 mm. Il-maturazzjoni tal-għeneb hija influwenzata mill-għadd ta' jiem xemxin, li jammontaw għal 2 000 siegħa fis-sena, u anki mill-irjieħ, bi rjieħ b'mod predominanti mill-Majjistral fir-rebbiegħa u rjieħ mil-Lvant u l-Grigal fil-ħarifa u fix-xitwa. In-netwerk idrografiku taż-żona demarkata jsaqqi d-dwieli fil-baċini ta' Crasna, Someș, Tur u Ier mit-tributarji ewlenin li jservu ta' fruntiera għall-għoljiet fejn jikbru d-dwieli. Il-ħamriji tal-għoljiet Ardud-Beltiug-Hurez (il-villaġġi ta' Beltiug, Rătești u Șandra, Ardud, Ardud Vii u Gherăușa, Hurez) huma magħmula minn depożiti ġulġliena, u hemm ukoll ħamriji kannella jagħtu fl-isfar jew fl-aħmar bi żrar u ramel f'żoni li jesperjenzaw aktar erożjoni. Il-klima termali tiżgura żvilupp tajjeb tal-kontenut taz-zokkor u tal-aċidità tal-għeneb. u ttejjeb il-kwalità tal-aromi, billi tiggarantixxi valuri tajbin fl-aħħar tal-perjodu ta' maturazzjoni. L-inbejjed ta' kwalità għandhom aromi tal-fjuri jew tal-frott (frott tal-bosk) u noti primarji pjaċevoli, li huma tal-bżar, ħaxix, tipiċi tal-varjetà, b'aromi mimlija u bbilanċjati influwenzati mill-istaġun tat-tkabbir, ikkaratterizzat minn temperaturi medji tal-ġurnata ta' aktar minn 10,0 °C, li matulhom it-temperaturi jilħqu livell għoli biżżejjed għall-maturazzjoni. L-aromi tal-frott, b'palat qawwi (frott tal-bosk, ċawsli, tut, mirtill) jistgħu jiġu nnutati fl-inbejjed ħomor, b'mod partikolari dawk li jiġu prodotti mill-ħamriji tal-għoljiet Hodod (il-villaġġi ta' Hodod, Nadișu Hododului, eċċ.), li għandhom sedimenti ġulġlieni, ta' spiss karbonati, b'ħafna nutrijenti fejn jakkumulaw ammonti kbar ta' antoċjanini ta' benefiċċju għal dawn l-inbejjed. Il-ħamriji aċidiċi u l-orjentazzjoni lejn in-Nofsinhar (f'Rătești), flimkien max-xtiewi moderati, jgħinu biex jipproduċu nbejjed bojod friski (b'aċidità vibranti, aromi speċifiċi ta' frott tas-sebuqa, tuffieħ aħdar, għasel, akaċja) u nbejjed ħomor ibbilanċjati (aromi tal-frott, tipiċi tal-varjetà meta jimmaturaw f'bettija) bil-potenzjal għall-maturazzjoni (noti sottili ta' vanilja meta jimmaturaw f'bettiji tal-injam tal-ballut għal 12-il xahar, ħwawar). Kundizzjonijiet tat-tqegħid fis-suq Fil-leġiżlazzjoni nazzjonali Tip ta' kundizzjoni addizzjonali: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-inbejjed bl-IĠP "Dealurile Sătmarului" għandu jkollhom tikketta ewlenija meta jiġu ppakkjati u ttikkettati. L-użu ta' kontrotikketti mhuwiex obbligatorju. Il-Qorti Ewropea tal-Awdituri b'dan tinfurmak li r-Rapport Speċjali Nru 11/2019 "Ir-regolamentazzjoni tal-UE għall-modernizzazzjoni tal-ġestjoni tat-traffiku tal-ajru pprovdiet valur miżjud – iżda, fil-biċċa l-kbira mill-każijiet, il-finanzjament ma kienx meħtieġ" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu Indirizzi tal-posta elettronika
Extracted from C_221_2019.html